ประธานวิปค้าน ยืนยันฝ่ายค้านพร้อมสู้ศึกอภิปรายรัฐบาล
นายสุทิน คลังแสง ส.ส.มหาสารคาม พรรคเพื่อไทย ในฐานะประธานคณะกรรมการพรรคร่วมฝ่ายค้าน หรือ วิปฝ่ายค้าน ยืนยันว่า ฝ่ายค้านมีความพร้อมที่สุดมากกว่าทุกครั้ง โดยลำดับของการอภิปรายจะเริ่มที่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ซึ่งคาดว่าจะใช้เวลาตรงนี้เกือบ 3 วัน โดยจะเริ่มอภิปรายที่ประเด็นของสถานการณ์โควิด-19 เรื่องเศรษฐกิจและการทุจริตต่างๆ ทั้งนี้ได้ตั้งข้อสังเกตว่าในช่วงเวลานี้ตัวเลขผู้ติดเชื้อโควิด-19 ลดลงอย่างน่าตกใจ ถ้าอภิปรายตลอดสัปดาห์ คาดว่าตัวเลขผู้ติดเชื้อน่าจะหมดไปส่วนที่มีการมองว่า ฝ่ายค้านจะถูกยืมมือให้พรรคใหญ่บางพรรคเลื่อยขาเก้าอี้กันเองนั้น นายสุทิน กล่าวว่า มีความเป็นไปได้ เพราะการอภิปรายทุกครั้ง รัฐบาลจะใช้โอกาสในการเล่นงานกันเอง ก็ถือเป็นเรื่องที่สุดวิสัย แต่ถ้าจะมองแง่ดีคือเห็นตรงกันว่า ฝ่ายค้านเห็นใครเป็นจุดอ่อนก็ถูกอภิปรายและฝ่ายรัฐบาลก็อาจจะถือโอกาสใช้ประโยชน์จากการอภิปรายได้